Cherestea în valoare de peste 4.000 lei confiscată de polițiștii din Gălănești
La data de 11 martie ora 12.40, în timp ce executau serviciul de patrulare, polițiștii din cadrul SPR 4 Gălănești au oprit pentru control o autoutilitară care circula pe DN 2H din comuna Gălănești și transporta material lemnos, respectiv cherestea rășinoase. Cu ocazia controlului efectuat s-a stabilit faptul autoutilitara este condusă de către un bărbat de 64 ani din Voitinel, iar acesta nu a putut prezenta aviz de însoțire pentru materialul lemnos transportat. Transportul a fost condus la Atelierul de prelucrare a lemnului din cadrul Ocolului Silvic Putna unde s-a solicitat sprijinul unui pădurar din cadrul acestui ocol pentru inventarierea materialului lemnos. Cu această ocazie s-a stabilit faptul că șoferul transporta cantitatea de 4.68 m.c. cherestea tivită molid în valoare totală de 4.193 lei. Conducătorul auto a fost sancționat contravențional conform Legii nr. 171/2010 Modificată, iar materialul lemnos a fost confiscat, fiind predat în custodia Ocolului Silvic Putna.